དེ་རིང་ངའི་བརྗོད་གཞི་གཙོ་བོ་དེ་རིས་མེད་བཟང་སྤྱོད་ཅེས་པ་འདིའི་ཐོག་ལ་རེད་འདུགསྤྱིར་བཏང་གི་ཡ་རབས་བཟང་སྤྱོད་ཟེར་བ་དེ་ཧ་ཅང་རྒྱ་ཆེན་པོ་ཞིག་རེད།མི་རིགས་སོ་སོ་དང་རྒྱལ་ཁབ་སོ་སོ།དེ་བཞིན་ཆོས་ལུགས་དང་ལུང་ཚན་སོ་སོ་ལ་ཡང་རང་རང་གི་དམིགས་བསལ་གྱི་ཡ་རབས་གོམས་སྲོལ་རྩི་སྟངས་མི་འདྲ་བ་མང་པོ་ཞིག་ཡོད་ཚོད་རེད།དེ་དག་ཐམས་ཅད་བཤད་ཐུབ་ཀྱི་མ་རེད་ལ།ངས་བཤད་ཤེས་ཀྱི་ཡང་མེད།ཡིན་ན་ཡང་གྲྭ་ཚང་གིས་ངོས་རང་བརྗོད་གཞིའི་འདིའི་སྟེང་དུ་གཏམ་བཤད་བྱེད་མཁན་དུ་བཏང་པ་ཡིན་དུས།གྲྭ་ཚང་རིན་པོ་ཆེའི་བཀའ་མ་ལྡོག་ཙམ་ཞིག་མ་ཞུ་རང་ཞུ་འདྲ་པོ་ཞིག་ཆགས་སོང།དེ་འདྲ་ཡིན་དུས་ངས་དེ་རིང་འདིར་༸གོང་ས་མཆོག་གི་གཙོས་སྐྱེས་ཆེན་རྣམས་ཀྱི་བསླབ་བྱ་རྣམས་གཞི་བྱས་ཏེ།ང་རང་གི་འཆར་སྣང་དང་་མྱོང་ཚོར་མདོར་བསྡུས་ཤིག་ཞུ་བར་འབད་བརྩོན་བྱེད་ཀྱི་ཡིན།དེ་ཡང་ངས་བརྗོད་གཞི་འདི་དོན་ཚན་ལྔའི་ཐོག་ནས་ཞུ་ན་བསམ་སོང་།